Ek het 'n diep liefde vir Afrikaans en skryf graag poësie. Gedurende 2014 het ek, Alida Marais en Mitz Malan besluit om 'n digbundel saamgestel uit ons drie se digwerk, die lig te laat sien. 'n Digbundel genaamd Carpe Monana waarin 12 van my gedigte opgeneem is tesame met hulle werke word dus vroeg in Februarie vrygestel en alle fondse wat uit die verkoop van die bundel gegenereer word, sal ten bate van KANSA SA wees. (Ek heg een van my gedigte aan).
Ek woon in Centurion, en het een dogter wat tans in Matriek in Hoërskool Eldoraigne is. Ek is jaarliks betrokke by 'n kos/geskenk pakkie projek wat ons saamstel vir minder bevoorregte kinders by die skool.
Ek het 'n ontsaglike passie vir mense en aangesien my man een van vele Expats is wat oorsee werk, het ek ook in Centurion 'n Facebook ondersteuningsgroep gestig vir al die vrouens van Expats. Ons kom op gereelde basis bymekaar vir koffie en kuier en ondersteun mekaar emosioneel en andersins gedurende die tye wat ons manne in die Buiteland werksaam is.